ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105-E.03.01- 472086/ 11 -2018

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку мале вредности број **3000/0032/2018(1211/2018)**, за набавку Курс за јавне набавке и тендерску документацију, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

 На основу члана 63. Закона о јавним набавкама („Службени гласник РС“, бр. 124/12, 14/15 и 68/15), поводом измењене конкурсне документације указујемо на следеће недостатке:

у тексту измењене конкурсне документације тачка 4.2 навели сте као додатни услов кадровски капацитет који мора да испуни понуђач за учешће у поступку јавне набавке мале вредности број 1211/2018 за набавку Курс за јавне набавке и тендерску документацију, да понуђач располаже довољним кадровским капацитетом ако има минимум једног сертификованог прeдавача за вршење обуке за службеника за јавне набавке, односно има радно ангажоване наведене извршиоце (по основу другог облика ангажовања ван радног односа, предвиђеног члановима 197-202. Закона о раду).

Доказ: решење министарства финансија да је наведено лице сертификовани предавач.

Наведени услов није у складу са важећим Законом о јавним набавкама („Службени гласник РС“, бр. 124/12, 14/15 и 68/15, (даље: Закона)) и Правилником о начину и програму стручног оспособљавања и начину полагања стручног испита за службеника за јавне набавке („Службени гласник РС“, бр. 77/2014 и 83/2015, (даље: Правилник)), који нигде не предвиђа као услов да обуку за службеника за јавне набавке држе лица која су службеници за јавне набавке, тј. имају положен испит за службеника за јавне набавке, као ни сертификовани предавачи.

Министарство финансија, од кад је наведени Правилник на снази, више не издаје решења за сертификоване предаваче, јер то више није у његовој надлежности.

Што се тиче кадровског капацитета у виду службеника за јавне набавке, такође услов који се не може тражити јер га Закон не предвиђа, сертификовани службеник за јавне набавке је потребан само за спровођење поступка јавне набавке одређене вредности.

Ни један од наведених услова није у складу са Законом и Правилником, што доводи до нарушавања начела конкуренције и једнакости понуђача, те указујемо наручиоцу да измени конкурсну документацију и усклади са Законом.

**ОДГОВОР 1:**

У складу са напред наведеним Комисија ће сачинити измене и допуне конкурсне документације и исте објавити на Порталу јавних набавки и интернет страници Наручиоца.

Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те **у случају да продужи рок**, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.

 КОМИСИЈА